П Р О Т О К О Л    № 34

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ
/01.10.2013 г., вторник/

Днес, 01.10.2013 г., вторник, от 14.40 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

	ПРЕДСЕДАТЕЛ: 		КАЛИН КАЛПАКЧИЕВ
	ЗАМ.-ПРЕДСЕДАТЕЛ:	ЕЛКА АТАНАСОВА
	и ЧЛЕНОВЕ:			ГАЛИНА КАРАГЬОЗОВА
					РУМЕН БОЕВ
					ЮЛИАНА КОЛЕВА
					РУМЕН ГЕОРГИЕВ 
					КАМЕН ИВАНОВ
					МАРИЯ КУЗМАНОВА
			МИЛКА ИТОВА - отсъства

На заседанието присъстваха и експертните сътрудници към комисията: Красимира Василева – началник-отдел „ЮОДКВСС”, и Румен Митев – главен експерт „Съдебна статистика”.

На основание решение на комисията по Протокол № 22/11.06.2013 г., т. 6, в днешното заседание присъства и Патрисия Милева - студент от юридически факултет, който провежда стаж в Администрацията на Висшия съдебен съвет.

След разисквания по предварителния дневен ред включва следните допълнителни точки:
- предложение за изменение на решение на комисията по Протокол № 32/19.09.2013 г., относно определяне на участници в работно посещение в Съвета на Европа, което се ще се проведе през октомври 2013 г. в гр. Страсбург, Франция /докладвана устно от г-жа Галина Карагьозова – член на комисията/ – като точка 4 от дневния ред;
- информация за дейността на комисията към месец септември 2013 г. – като точка 5 от дневния ред.

1. ОТНОСНО: Доклад от Красимира Василева, началник-отдел „ЮОДКВСС” в дирекция „Правна” – експертен сътрудник към комисията, относно предоставяне на експертна помощ от страна на Министерство на правосъдието във връзка с преструктуриране на съдебната карта на Република България.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. Приема проект на критерии, които са от значение при извършване преструктурирането на съдебната карта на Република България.
1.2. Приема проекта на писмо до министъра на правосъдието с направените в дискусията уточнения.
1.3. Изпраща изготвеното писмо до министъра на правосъдието.

2. ОТНОСНО: Доклад от Красимира Василева, началник-отдел „ЮОДКВСС” в дирекция „Правна” – експертен сътрудник към комисията, относно искана актуализирана информация за изпълнение на препоръките на ЕК, залегнали в доклада до Европейския парламент и Съвета от 18 юли 2012 г. /т. 2 по Пр. 33/24.09.2013 г. на комисията/.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Одобрява изготвеното становище, като възлага на г-жа Красимира Василева, след запознаване и с Техническия доклад на ЕК от м.февруари 2013 г., да допълни становището.

3. ОТНОСНО: Организационни въпроси във връзка с предстоящата среща на комисията с членовете на работната група по темата за оптимизиране на натовареността на военните съдилища и военните прокуратури, която ще се проведе на 08.10.2013 г. 

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Срещата да протече при следния дневен ред:
1.	Обсъждане на изготвения Анализ на натовареността и кадровото обезпечаване на военните съдилища и прокуратури и предложения за оптимизиране на дейността им /септември, 2013/.
2.	Предложения за преструктуриране на органите на военното правораздаване.
3.	Дискусия върху направените предложения по т. 2.
4.	Създаване на организация за изработване на подробен план за нова структура на органите на военното правораздаване.

4. ОТНОСНО: Предложение за изменение на решение на комисията по Протокол № 32/19.09.2013 г., относно определяне на участници в работно посещение в Съвета на Европа, което се ще се проведе през октомври 2013 г. в гр. Страсбург, Франция.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
4.1. Изменя т. 2 от решението си по Протокол № 32/19.09.2013 г., като определя за участници в работното посещение от страна на КАОСНОСВ:
- Калин Калпакчиев – председател на комисията;
- Елка Атанасова – зам.-председател на комисията;
- Камен Иванов – член на комисията;
- Юлиана Колева – член на комисията;
4.2. Изменя т. 3 от решението си по Протокол № 32/19.09.2013 г., като определя за участници в работното посещение от страна на Работната група за изготвяне на средносрочна стратегия на човешките ресурси в съдебната система, сформирана към комисията:
- Емилия Вакарелска – РП Стара Загора;
- Веселин Хаджиев – ОС Пловдив.
4.3. Изпраща решението на Екипа за управление по проект „Подкрепа за ВСС, свързана с изгражданeто на капацитет и подобряване на ефективността на съдебната система”, финансиран по линия на Норвежкия финансов механизъм.

5. ОТНОСНО: Предложение за включване на точка в дневния ред за следващо заседание на ВСС, след 3 октомври 2013 г., относно: одобряване на план за действията на КАОСНОСВ, насочени към създаване на устойчив модел за регулиране на натовареността на органите на съдебната власт.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
5.1. Одобрява изготвения от председателя на комисията доклад „Действия на КАОСНОСВ, насочени към създаване на устойчив модел за регулиране на натовареността на органите на съдебната власт”.
5.2. Дава възможност на членовете на комисията до следващото заседание да направят предложения по изготвения доклад с оглед внасянето му на вниманието на ВСС.
5.3. Предлага на ВСС да одобри план за действията на комисията, насочени към създаване на устойчив модел за регулиране на натовареността на органите на съдебната власт.
5.4. Изготвеният доклад по т. 5.1 да бъде внесен за обсъждане от ВСС.

ПРЕДСЕДАТЕЛ
НА КОМИСИЯТА:           / п /

КАЛИН КАЛПАКЧИЕВ